यूपी के शामली में एक युवक का शव मिला है. लाश मिलने से इलाके में हड़कंप मच गया है. वहीं पुलिस फिलहाल युवक की शिनाख्‍त में जुटी है. पूरा मामला जनपद शामली के थाना कांधला क्षेत्र का है. यहां राजकीय चिकित्सालय के पास एक अज्ञात युवक का शव मिला है. शव मिलने की सूचना पर मौके पर पहुंची पुलिस मृतक की पहचान में जुट गई है. हालांकि पास के निवासी युवक सालिम ने बताया कि मृतक कल शाम चिकित्सालय परिसर के पास देखा गया था. लगातार हो रही बारिश में भीगा हुआ था. हो सकता है कि ज्यादा भीगने के कारण इसकी बीती रात मौत हो गई है. वहीं पुलिस ने भी मृतक युवक के शव को कब्जे में लेकर पोस्टमार्टम पर भेज दिया है.